తుపాకీతో కాల్చుకుని బలవన్మరణం స్వగ్రామం సుర్జాపూర్లో విషాదం ఖానాపూర్రూరల్, మార్చి 21: ఆర్మీలో చేరాలనేది ఆ యువకుడి ఆశయం.. కష్టపడి ఆర్మీలో ఉద్యోగం కూడా సంపాదించాడు. 8నెలలపాటు కఠోర శిక్షణ పొందాడు. మూడునెలల క్రితమే ఉద్యోగంలో చేరాడు. అయితే పని ఒత్తిడో.. మరే ఇతర కారణమో గానీ తుపాకీతో కాల్చుకొని ఆత్మహత్యకు ఒడిగట్టాడు. నిర్మల్ జిల్లా ఖానాపూర్ మండలం సుర్జాపూర్కు చెందిన మంద శేఖర్ (21) ఆర్మీ జవానుగా జమ్మూ కశ్మీర్ కుప్వారాలోని ఎల్వోసీ వద్ద విధులు నిర్వహిస్తున్నాడు. వంతులవారీగా డ్యూటీ నిర్వహించే క్రమంలో సోమవారం శేఖర్ భోంచేసి వచ్చి.. తోటి జవాన్ను భోజనం కోసం పంపించాడు. అతను వెళ్లిన కొద్దిసేపటికే మధ్యాహ్నం 12:45 ప్రాంతంలో తుపాకీతో కాల్చుకొని చనిపోయాడు. కొడుకు ఆత్మహత్య చేసుకున్నాడన్న సమాచారాన్ని పోలీసుల ద్వారా తెలుసుకున్న శేఖర్ కుటుంబ సభ్యులు తీవ్ర విషాదంలో మునిగిపోయారు. గ్రామంలోనూ విషాదఛాయలు అలుముకున్నాయి. కాగా మృతుడు శేఖర్ తనకు లీవ్ కోసం సంబంధిత అధికారులను సంప్రదించగా.. ఆలస్యంగా లీవ్ మంజూరు అయినట్లు సమాచారం. అయితే పని ఒత్తిడి కారణంగానే శేఖర్ ఆత్మహత్యకు పాల్పడి ఉండవచ్చునని అక్కడి నుంచి సమాచారం అందిందని సీఐ తెలిపారు. బుధవారం హైదరాబాద్ శంషాబాద్ ఎయిర్పోర్టుకు శేఖర్ మృతదేహం వస్తుందని, సాయంత్రానికి స్వగ్రామం సుర్జాపూర్కు చేరుకుంటుందని పేర్కొన్నారు. కొడుకుపై ఎన్నో ఆశలు పెట్టుకున్న కుటుంబ సభ్యులు అతని మరణవార్త విని తట్టుకోలేకపోయారు. అక్కడ పని ఒత్తిడి కారణంగా విధి నిర్వహణలో ఏదో జరిగి ఉండవచ్చని కుటుంబ సభ్యులు ఆరోపిస్తున్నారు.
tupaakeeto kaalchukuni balavanmaranam swagraamam surjapurlo vishaadam khanapurrural, marchi 21: aarmeelo cheralanedi aa yuvakudi aasayam.. kashtapadi aarmeelo udyogam kuudaa sampaadinchaadu. 8nelalapatu kathora sikshana pondaadu. moodunelala kritame udyogamlo cheraadu. ayithe pani ottido.. mare itara kaaranamo gaanee tupaakeeto kaalchukoni aatmahatyaku odigattadu. nirmal jilla khanapur mandalam surjapurku chendina manda shekhar (21) armi javanuga jammoo kashmir kupwaraloni elvosy vadda vidhulu nirvahistunnaadu. vantulavaareegaa dutey nirvahinche kramamlo somavaram shekhar bhonchesi vachi.. thoti javaannu bhojanam kosam pampinchaadu. atanu vellina koddisepatike madhyaahnam 12:45 praantamlo tupaakeeto kaalchukoni chanipoyadu. koduku aatmahatya chesukunnadanna samaachaaraanni polisula dwara telusukunna shekhar kutumba sabhyulu teevra vishaadamlo munigipoyaaru. graamamloonuu vishaadachaayalu alumukunnayi. kaga mruthudu shekhar tanaku leav kosam sambandhita adhikaarulanu sampradinchagaa.. aalasyamgaa leav manjuru ayinatlu samacharam. ayithe pani ottidi kaaranamgaane shekhar aatmahatyaku palpadi undavachunani akkadi nunchi samacharam andindani ci telipaaru. budhavaaram hyderabad samshabad airportuku shekhar mrutadeham vastundani, saayantraaniki swagraamam surjapurku cherukuntundani perkonnaru. kodukupai enno aasalu pettukunna kutumba sabhyulu athani maranavaarta vini tattukolekapoyaru. akkada pani ottidi kaaranamgaa vidhi nirvahanalo edho jarigi undavacchani kutumba sabhyulu aaropistunnaaru.